Lucija Tomljenovic

Lucija Tomljenovic er en forsker ved University of British Columbia . Hun er opprinnelig fra Kroatia, og tok sin utdannelse ved James Cook University i Australia. Hun har publisert en rekke studier om vaksiner, samtlige av disse stiller spørsmål om, eller strider mot vitenskapelig konsensus.

I 2011 publiserte hun i en studie sammen med sin forskerkollega Christopher Shaw der det ble antydet at aluminium tilsatt som adjuvans i vaksiner kunne utløse autisme.Do aluminum vaccine adjuvants contribute to the rising prevalence of autism? J Inorg Biochem. 2011 Nov;105(11):1489-99.  WHO har uttalt at studien inneholder alvorlige feil.Global Advisory Committee on Vaccine Safety, report of meeting held 6-7 June 2012 World Health Organization

I 2012 gjennomførte Tomljenovic en studie sammen med Shaw hvor det ble konkludert med at vaksinen mot HPV-relatert kreft kunne gi alvorlige bivirkninger.UBC researchers advocate HPV vaccine scrutiny  University of British Columbia I 2015 gikk de to sammen med den israelske forskeren Yehuda Shoenfeld og seks andre forskere i en studie hvor det ble konkludert med at HPV-vaksinen ga adferdsendringer hos mus. Denne studien ble i 2016 trukket tilbake etter at fagfeller hadde påpekt at studiens metode ikke holdt mål og at konklusjonene som ble trukket ikke kunne støttes.Paper Linking Vaccine to Behavioral Changes Removed The Scientist‘Seriously flawed’ study linking behavioral problems to Gardasil has been retracted The Washington Post Universitetet i British Columbia har forsvart forskerne og deres studier.UBC stands behind vaccine studies discredited by WHO The Globe and Mail

I 2017 ble nok en studie av Tomljenovic og Shaw trukket tilbake, denne hevdet med en sammenheng mellom aluminium i vaksiner og autisme hos mus.UBC researchers pull paper linking vaccine component to autism after data alleged to be manipulated CBC News Studien ble kritisert av fagfeller som mente at data måtte ha blitt manipulert, herunder at deler var kopiert fra en studie de hadde gjennomført 3 år tidligere. Tomljenovic og Shaw oppga da at studiens datamateriale ikke lenger var tilgjengelig og derfor ikke kunne bekrefte studiens validitet.Journal to retract paper called “anti-vaccine pseudoscience Retraction Watch

Tomljenovic har forsvart den forfalskede studien Andrew Wakefield publiserte i 1998 hvor han hevdet en link mellom MMR-vaksinen og autisme, og hun har hevdet at den har blitt replikert i fem andre land.Wakefield’s article linking MMR vaccine and autism was fraudulent ScienceDirect

 Bibliografi 
 Tomljenovic, Lucija & England, Christina: Vaccination Policy and the U.K. Government: The Untold Truth, CreateSpace Independent Publishing Platform, 2015, ISBN 9781518832369

 Referanser 

Kategori:Kroatiske forskere
Kategori:Canadiske forskere
Kategori:Canadiske vaksinemotstandere
Kategori:Fødselsdato ukjent